22. ΝΟΜΟΘΕΤ.ΔΙΑΤΑΓΜΑ υπ’ αριθ. 198 της 6/6 Δεκ. 1974 (ΦΕΚ Α΄ 361)  Περί επανακρίσεως υποθέσεων Αξιωματικών Χωροφυλακής, Αστυνομίας Πόλεων και Πυροσβεστικού Σώματος, διωχθέντων δια πολιτικούς λόγους κατά το από 21.4.1967 μέχρις 23.7.1974 χρονικόν διάστημα και παροχής δικαιώματος ασκήσεως αιτήσεως ακυρώσεως. Δικαιούμενοι αποκαταστάσεως Άρθρ.1.-«1.Αξιωματικοί των Σωμάτων Χωροφυλακής, Αστυνομίας Πόλεων και Πυροσβεστικού, εξελθόντες καθ’ οιονδήποτε τρόπον της ενεργού υπηρεσίας των από 21.4.1967 μέχρις 23.7.1974, εφ’ όσον η έξοδός των ωφείλετο εις πολιτικούς λόγους ή εις αντίθεσίν των προς την κατά την χρονικήν ταύτην περίοδον δημιουργηθείσαν κατάστασιν ή εις εξαναγκασμόν εις παραίτησιν δια τους ιδίους λόγους δικαιούνται όπως, εντός ανατρεπτικής προθεσμίας 20 ημερών από της ενάρξεως ισχύος του παρόντος, αιτήσωνται την επανάκρισίν των δι’ αιτήσεώς των υποβαλλομένης εις το οικείον Αρχηγείον. 2.Το εν τη προηγουμένη παραγράφω δικαίωμα υποβολής αιτήσεως επανακρίσεως παρέχεται και εις τους κατά το εν αυτή χρονικόν διάστημα τιμωρηθέντας, τελεσιδίκως ή μη, δια πειθαρχικής ποινής ή κριθέντας δυσμενώς υπό Συμβουλίων κρίσεων, δια πολιτικούς λόγους ή λόγω αντιθέσεώς των προς την κατά την χρονικήν ταύτην περίοδον δημιουργηθείσαν κατάστασιν, υπηρετούντας δε κατά τον χρόνον ενάρξεως της ισχύος του παρόντος». Αι παρ. 1 και 2 αντικατεστάθησαν ως άνω δια του άρθρ. 1 Νόμ. 14/1975 (κατωτ.αριθ.23). 3.Εάν ο δικαιούμενος εις υποβολήν αιτήσεως απεβίωσε, το δικαίωμα τούτο περιέρχεται εις τους νομίμους κληρονόμους αυτού, παρ’ ων μετά της αιτήσεως υποβάλλεται αντίγραφον ληξιαρχικής πράξεως θανάτου και πιστοποιητικόν Δήμου ή Κοινότητος, αποδεικνύον ότι ο αιτών είναι νόμιμος κληρονόμος του θανόντος. 4.Ο αιτών την αποκατάστασιν δύναται, προς υποστήριξιν της αιτήσεώς του, να υποβάλη ομού μετά της αιτήσεως και έγγραφον υπόμνημα, ως και παν άλλο έγγραφον στοιχείον τείνον εις τον αυτόν σκοπόν. 5.Ο οικείος Αρχηγός εντός 30 ημερών από της λήξεως της κατά την παρ. 1 του παρόντος άρθρου ανατρεπτικής προθεσμίας παραπέμπει τας υποβληθείσας αιτήσεις, μετά των φακέλλων των υποθέσεων και των υπό των αιτούντων υποβληθέντων στοιχείων, εις το κατά το άρθρ. 2 του παρόντος Συμβούλιον προς λήψιν αποφάσεως. Σελ. 24,572(α) Αι προθεσμίαι του ανωτέρω άρθρ. 1 παρετάθησαν ως ακολούθως:α)Επί 20 ημέρας δια της παρ. 3 του άρθρ. 8 Νόμ. 14/1975 (κατωτ. αριθ. 23), από της ενάρξεως ισχύος αυτού. β)Επί 20 ημέρας δια της παρ. 2 του άρθρ. 4 Νόμ. 81/1975 (κατωτ.αριθ. 24), από της ενάρξεως ισχύος αυτού. Η ανωτέρω προθεσμία, παραταθείσα δια του άρθρ. 8 Νόμ. 14/1975 και του άρθρ. 4 Νόμ. 81/ 1975 (ανωτ.σελ. 24,578 και επ.), παρετάθη εκ νέου δια του άρθρ. 5 Νόμ. 488/1976 (κατωτ.αριθ.22) επί 20 ημέρας από της ενάρξεως της ισχύος αυτού (9 Δεκ. 1976). Συγκρότησις Συμβουλίων κρίσεως Άρθρ.2.-«1.Επί των αιτήσεων επανακρίσεως αποφασίζουν Ειδικά Συμβούλια συγκροτούμενα κατά Σώμα δι’ αποφάσεως του Υπουργού Δημοσίας Τάξεως και συντιθέμενα εξ ενός Αρεοπαγίτου και ενός Παρέδρου, οριζομένων μετά των αναπληρωτών των υπό του Προέδρου του Αρείου Πάγου και του Προέδρου του Συμβουλίου της Επικρατείας και ενός ανωτάτου ή ανωτέρου αξιωματικού του οικείου Σώματος εν αποστρατεία, μη υπηρετήσαντος εις τούτο μετά την 21.4.1967 και εντεύθεν ανωτέρου ή αρχαιοτέρου των κρινομένων και οριζομένου μετά του αναπληρωτού του υπό του Υπουργού Δημοσίας Τάξεως. Δια το Συμβούλιον αρμοδιότητος Πυροσβεστικού Σώματος δύναται να ορίζηται, κατά την αυτήν διαδικασίαν, ανώτατος ή ανώτερος αξιωματικός Χωροφυλακής ή Αστυνομίας Πόλεων εν απόστρατεία μετά του αναπληρωτού του. Δια την κρίσιν Αρχηγών Αστυνομίας Πόλεων του Συμβουλίου μετέχει, αντί ανωτάτου αξιωματικού, του Σώματος, Πάρεδρος οριζόμενος μετά του αναπληρωτού του υπό του Προέδρου του Συμβουλίου της Επικρατείας. Οι εν αποστρατεία ανακαλούνται, προς τον σκοπόν τούτον, δι’ αποφάσεως του Υπουργού Δημοσίας Τάξεως, εις την ενέργειαν με τον βαθμόν, ον έλαβον εν αποστρατεία, έστω και αν έχουν καταληφθή υπό του ορίου ηλικίας, απολυόμενοι άμα τη περατώσει του έργου του Συμβουλίου κατά την αυτήν διαδικασίαν. 2.Πρόεδρος του Συμβουλίου ορίζεται ο Αρεοπαγίτης. Χρέη γραμματέως άνευ ψήφου εκτελεί αξιωματικός του οικείου Σώματος οριζόμενος μετά του αναπληρωτού του δια της αυτής ως εν παρ. 1 αποφάσεως». Το άρθρ. 2 αντικατεστάθη ως άνω δια του άρθρ. 2 Νόμ. 14/1975 (κατωτ.αριθ. 23).   4.Α.δ.22 Αξιωματικοί Σωμάτων Ασφαλείας   481 Κρίσις αιτήσεων Άρθρ.3.-«1.Το Συμβούλιον συνερχόμενον εν ολομελεία αποφαίνεται, εντός προθεσμίας τριών μηνών, ήτις, ένεκα ανυπερβλήτου κωλύματος, δύναται να παραταθή κατά την κρίσιν του Υπουργού Δημοσίας Τάξεως, ουχί πέραν των δύο μηνών εισέτι, κατά πλειοψηφίαν εάν η έξοδος εκ της υπηρεσίας, η πειθαρχική ποινή ή η δυσμενής κρίσις υπήρξε συνέπεια, αντικειμενικής εκτιμήσεως των παρά τω οικείω Αρχηγείω τηρουμένων ατομικών φακέλλων και εγγράφων των αιτούντων ως και των υπ’ αυτών υποβληθέντων στοιχείων ή ωφείλετο προδήλως εις πολιτικούς λόγους ή τοιούτους αντιθέσεων προς την από 21.4.1967 δημιουργηθείσαν κατάστασιν ή εις εξαναγκασμον εις παραίτησιν δια τους ιδίους λόγους, δεχόμενον ή απορρίπτον την αίτησιν δι’ ητιολογημένης αποφάσεώς του». Η παρ. 1 αντικατεστάθη ως άνω δια του άρθρ. 3 Νόμ. 14/1975 (κατωτ.αριθ. 23). 2.Δεν υπόκεινται εις ουσιαστικήν κρίσιν απορριπτόμεναι αιτήσεις αξιωματικών από του Βαθμού του Συνταγματάρχου, Αστυνομικού Διευθυντού Α΄ Τάξεως, Πυράρχου και ανωτέρων τούτων, οι οποίοι μετά την εκ της Υπηρεσίας έξοδόν των ανεκλήθησαν εις την ενέργειαν ως μόνιμοι εξ εφεδρείας ή κατέλαβον οιανδήποτε δημοσίαν,δημοτικήν ή κοινοτικήν θέσιν ή τοιαύτην εις νομικά πρόσωπα δημοσίου δικαίου ή οργανισμούς κοινής ωφελείας, υφ’ οιανδήποτε σχέσιν,ως και οι διορισθέντες υπό της Κυβερνήσεως εις οιανδήποτε ετέραν θέσιν από 21.4.1967 μέχρις 23.7.1974. Οι αιτούντες την επανάκρισίν των αξιωματικοί των βαθμών τούτων υποβάλλουν και σχετικήν περί των ανωτέρω υπεύθυνον δήλωσιν, κατά τας διατάξεις του Ν.Δ. 105/1969. «3.Εις περίπτωσιν ακυρώσεως υπό του Συμβουλίου της Επικρατείας πράξεων εκδοθεισών κατ’ εφαρμογήν των διατάξεων του Ν.Δ. 119/1974 και 198/1974, ως ετροποποιήθησαν δια των Νόμ. 14/1975 και 81/1975, η νέα κρίσις των εις ας αφορά η ακύρωσις υποθέσεων ενεργείται υπό του αρμοδίου, κατά Σώμα, υπηρεσιακού Συμβουλίου κρίσεων προς προαγωγήν των ομοιοβάθμων του ασκήσαντος την αίτησιν ακυρώσεως». Η παρ. 3 προσετέθη δια του άρθρ. 8 Νόμ. 340/ 1976 (κατωτ.σελ. 93). Αποκατάστασις εξελθόντων της Υπηρεσίας Άρθρ.4.-«1.Προκειμένου περί εξελθόντων της υπηρεσίας, ων αι αιτήσεις επανεκρίσεως εγένοντο δεκταί, το Συμβούλιον δι’ αποφάσεώς του ακυροί τας περί εξόδου αυτών αποφάσεις των οικείων Συμβουλίων, ακυρουμένων εν ταυτώ και των εις εκτέλεσιν τούτων εκδοθεισών διοικητικών πράξεων  και εκτιμών τα εκ των ατομικών φακέλλων και εγγράφων εκάστου προκύπτοντα ουσιαστικά προσόντα, προάγει αυτούς κατά ένα, δύο ή τρεις βαθμούς ή δεν προάγει τούτους ή απονέμει αυτοίς μόνον αποστρατευτικόν βαθμόν, εφαρμόζον τας αναλόγως του χρόνου εις ον αφορά η νέα κρίσις ισχυούσας διατάξεις, υπό τας προϋποθέσεις και περιορισμούς των επομένων παραγράφων. 2.Οι, κατά την προηγουμένην παράγραφον αποκαθιστάμενοι δύνανται να προαχθούν μέχρι και του βαθμού του Υποστρατηγού και του εις αυτόν αντιστοιχούντος, εφ’ όσον: α)Οι μέχρι του Υποστρατήγου βαθμοί προεβλέποντο κατά Σώμα, καθ’ ον χρόνον οι αποκαθιστάμενοι θεωρούνται, κατά τας διατάξεις του παρόντος, εξερχόμενοι της υπηρεσίας. β)Είχον προαχθή εις τους βαθμούς τούτους νεώτεροι των αποκαθισταμένων είτε μέχρι καταλήψεως τούτων υπό του ορίου ηλικίας, δια τους καταληφθέντας υπό τούτου, είτε μέχρις εκδόσεως της αποφάσεως του, δια του παρόντος νόμου συνιστωμένου Συμβουλίου κρίσεως δια τους λοιπούς. 3.Οι αποκαθιστάμενοι κατά τας διατάξεις του παρόντος Νόμου, δύνανται να προαχθούν εν αποστρατεία μέχρι και του βαθμού του Αντιστρατήγου και τούτω αντιστοιχούντος, υπό τας προϋποθέσεις του άρθρ. 55 του Ν.Δ. 139/1969. 4.Οι, κατά τας διατάξεις των παρ. 1 και 2 του παρόντος άρθρου προαγόμενοι εις τους βαθμούς του Ταξιάρχου, Υποστρατήγου και των τούτοις αντιστοιχούντων, ως και εκείνοι εις ους απενεμήθη μόνον αποστρατευτικός βαθμός, ή ουδείς βαθμός απενεμήθη, δεν επανέρχονται εις την Υπηρεσίαν, αλλ’ αποστρατεύονται δι’ αποφάσεως του Συμβουλίου. 5.Οι προαγόμενοι εις τους βαθμούς του Συνταγματάρχου, Αστυνομικού Διευθυντού Α΄ τάξεως και Πυράρχου ή κατωτέρους τούτων επαναφέρονται εις την Υπηρεσίαν εφ’ όσον επιθυμούν, κατά τα ειδικώτερον οριζόμενα εις το άρθρ. 8 του παρόντος. Εκ τούτων οι αποκαθιστάμενοι εις τον βαθμόν του Συνταγματάρχου και τούτω αντιστοιχούντος, εάν δηλώσουν ότι δεν επιθυμούν να επανέλθουν εις την Υπηρεσίαν, προάγονται εις τον αμέσως ανώτερον κατά Σώμα βαθμόν και αποστρατεύονται από της εκδόσεως της αποφάσεως του Συμβουλίου εφ’ όσον εις τον βαθμόν τούτον έχει προαχθεί νεώτερός των και το αρμόδιον Συμβούλιον έχει αποφασίσει την μη προαγωγήν των ή την προαγωγήν των μέχρι δύο βαθμούς. 6.Αποκαθιστάμενοι αξιωματικοί συμπληρούντες 35ετή πραγματικήν υπηρεσίαν κατά τας  διατάξεις του Ν.Δ. 139/1969, κρίνονται κατά τας περί 35ετίας διατάξεις, αι οποίαι ίσχυον περί αυτής  κατά τον χρόνον, καθ’ ον θεωρούνται εξερχόμενοι της υπηρεσίας κατά τας διατάξεις του παρόντος,  εφ’ όσον το Συμβούλιον έχει αποφασίσει περί μη  προαγωγής αυτών ή περί προαγωγής των κατά ένα ή δύο βαθμούς. Υποθέσεις μη κριθείσαι κατά  την        διάταξιν        της       παρούσης          παρα-  (Αντί της σελ. 24,573(α) Σελ. 24,573(β) Τεύχος 615-Σελ. 5 Αξιωματικοί Σωμάτων Ασφαλείας 4.Α.δ.22   482 γράφου επανεξετάζονται υπό των Συμβούλιων αυτεπαγγέλτως». Το άρθρ. 4 αντικατασταθέν δια του άρθρ. 4 Νόμ. 14/1975 (κατωτ.αριθ.23), αντικατεστάθη εκ νέου ως άνω δια του άρθρ. 1 Νόμ. 81/1975 (κατωτ.αριθ.24). Αποκατάστασις δυσμενώς κριθέντων Άρθρ.5.-1.Προκειμένου περί δυσμενώς κριθέντων (άρθρ.1 παρ. 2), ων αι αιτήσεις επανακρίσεως εγένοντο δεκταί, το Συμβούλιον δι’ αποφάσεώς του ακυροί τας αφορώσας εις την δυσμενή αυτών κρίσιν αποφάσεις των οικείων Συμβουλίων, ακυρουμένων εν ταυτώ και των εις εκτέλεσιν τούτων εκδοθεισών διοικητικών πράξεων και εκτιμών τα εκ των ατομικών φακέλλων και εγγράφων εκάστου προκύπτοντα ουσιαστικά και τυπικά προσόντα ενεργεί τας ετησίας κρίσεις των ετών κατά τα οποία ελήφθησαν αι περί δυσμενούς κρίσεως αποφάσεις. 2.Οι εν τη προηγουμένη παραγράφω διαλαμβανόμενοι, εφ’ όσον η αφορώσα εις την κρίσιν αυτών απόφασις του Συμβουλίου είναι ευμενής, ανακτούν την αρχαιότητα ή τους βαθμούς τους οποίους συνεπεία της δυσμενούς κρίσεως απώλεσαν. Αποκατάστασις τιμωρηθέντων πειθαρχικώς Άρθρ.6.-Προκειμένου περί τιμωρηθέντων πειθαρχικώς (άρθρ.1 παρ.2), ων αι αιτήσεις επανακρίσεως εγένοντο δεκταί, το Συμβούλιον δι’ αποφάσεώς του ακυροί τας περί επιβολής της ποινής αποφάσεις ή πράξεις των οικείων οργάνων, ακυρουμένων εν ταυτώ και των εις εκτέλεσιν τούτων εκδοθεισών διοικητικών πράξεων. Τυχόν απολεσθείσα συνεπεία της ποινής αρχαιότης ανακτάται αυτοδικαίως, εκδιδομένης προς τούτο σχετικής πράξεως υπό του αρμοδίου οργάνου. Κοινοποίησις αποφάσεων Άρθρ.7.-Αι αποφάσεις των Συμβουλίων κοινοποιούνται εις τους ενδιαφερομένους μερίμνη των οικείων Αρχηγείων επί αποδεικτικώ. Προϋποθέσεις–Συνέπειαι επαναφοράς εις την Υπηρεσίαν ΄Αρθρ.8.-«1.Οι κατά τας διατάξεις του άρθρ. 4 παρ. 5 του παρόντος αποκαθιστάμενοι επαναφέρονται εις την Υπηρεσίαν, εφ’ όσον αιτήσωνται τούτο δι’ αιτήσεώς των υποβαλλομένης εις το οικείον Αρχηγείον εντός ανατρεπτικής προθεσμίας 15 ημερών από της εις τούτους κοινοποιήσεως της αποφάσεως του Συμβουλίου, δια Π.Δ/τος εκδιδομένου προτάσει του Υπουργού Δημοσίας Τάξεως, υπό την προϋπόθεσιν ότι: α)Δεν έχουν καταληφθή υπό του ορίου ηλικίας. β)Δεν έχουν συμπληρώσει 35ετίαν υπολογιζομένην κατά τας διατάξεις του Ν.Δ. 139/1969. Σελ. 24,574(β) Τεύχος 615-Σελ. 6 γ)Δεν έχουν καταδικασθή αμετακλήτως δι’ αξιοποίνους πράξεις η επί ταις οποίαις καταδίκη κωλύει την εις τα Σώματα αρχικήν κατάταξιν, ουδέ διώκονται δια τοιαύτας πράξεις. Προς απόδειξιν τούτου υποβάλλεται υπό του αιτούντος την επαναφοράν αντίγραφον Ποινικού Μητρώου και Πιστοποιητικόν Εισαγγελικής Αρχής. δ)Έχουν υγείαν και αρτιμέλειαν, βεβαιουμένην υπό τριμελούς επιτροπής εξ υγειονομικών αξιωματικών του Σώματος, οριζομένων κατά Σώμα δι’ αποφάσεως του οικείου Αρχηγού. Δια την διαπίστωσιν του χρόνου της παθήσεως των κρινομένων ως ανικάνων εφαρμόζονται αι ισχύουσαι κατά Σώμα διατάξεις. ε)Η σύζυγός των συγκεντροί τα υπό των οικείων διατάξεων προβλεπόμενα προσόντα, δια τους καταστάντας εγγάμους μετά την έξοδον των». Η παρ.1 αντικατεστάθη ως άνω δια του άρθ.5 Νόμ.14/1975 (κατωτ.αριθ.23). Καθορισμός χρονολογιών εξόδου, προαγωγής, επαναφοράς Άρθρ.9.-1.Αι χρονολογίαι εξόδου εκ της Υπηρεσίας των μη επαναφερομένων εις ταύτην καθορίζονται ως ακολούθως: α)Δια τους αποκαθισταμένους και μη επιθυμούντας να επανέλθουν εις την Υπηρεσίαν (άρθρ.4 παρ.5), η τοιαύτη της εκδόσεως της περί αποκατάστασεώς των αποφάσεως του Συμβουλίου. β)Δια τους μη δυναμένους να επαναφερθούν κατά τα ειδικώτερον διαλαμβανόμενα εις τας περίπτ.α΄ έως ε΄ του άρθρ. 8 παρ. 1 του παρόντος, η τοιαύτη της επελεύσεως του δημιουργούντος την αδυναμίαν επαναφοράς λόγου. γ)Δια τους: 1)Προαγομένους κατά ένα, δύο ή τρεις βαθμούς. 2)Τους μη προαγομένους και 3)Τους λαμβάνοντας αποστρατευτικόν βαθμόν, η τοιαύτη της εκδόσεως της περί αποκαταστάσεώς των αποφάσεως του Συμβουλίου, εξαιρουμένων των καταληφθέντων υπό του ορίου ηλικίας προ της εκδόσεως της αποφάσεως ταύτης, δι’ ους έχουν εφαρμογήν τα εν τω προηγουμένω εδαφίω οριζόμενα. δ)Κατά πάσαν άλλην περίπτωσιν η τοιαύτη της εκδόσεως της αποφάσεως του κατ’ άρθρ.2 του παρόντος Συμβουλίου. 2.Ως χρονολογίαι προαγωγής ή απονομής αποστρατευτικού βαθμού καθορίζονται οι τοιαύται της προαγωγής νεωτέρου των αποκαθιστωμένων εις τους βαθμούς εις ους ούτοι προάγονται ή εις εκείνους οι οποίοι απονέμονται εις αυτούς εν αποστρατεία. 3.Χρονολογία επαναφοράς ες την Υπηρεσίαν των εις ταύτην επαναφερομένων λογίζεται η τοιαύτη της δημοσιεύσεως του περί της επαναφοράς των Π.Δ/τος.  4.Α.δ.22 Αξιωματικοί Σωμάτων Ασφαλείας   483 Εκτέλεσις αποφάσεων Συμβουλίων Άρθρ.10.-1.Αι αποφάσεις των κατά το άρθρ. 2 του παρόντος Συμβουλίων είναι ανέκκλητοι. Αγωγή επί αποζημώσει ή ηθική βλάβη ενώπιον των Τακτικών Δικαστηρίων δεν επιτρέπεται. 2.Αι αποφάσεις των Συμβουλίων περί προαγωγής ή απονομής αποστρατευτικού βαθμού, εκτελούνται δια Π.Δ/των εκδιδομένων προτάσει του Υπουργού Δημοσίας Τάξεως. Η χρονολογία εξόδου εκ της Υπηρεσίας των αποκαθισταμένων και μη επαναφερομένων εις ταύτην, ως και η τοιαύτη προαγωγής ή απονομής αποστρατευτικού βαθμού, προσδιοριζομένη κατά τα ειδικώτερον οριζόμενα εις το άρθρ. 9 του παρόντος, καθορίζεται δια των ιδίων Π.Δ/των.  3.Αι κατά των αποφάσεων των κατ’ άρθρ. 2 του παρόντος Συμβουλίων αιτήσεις ακυρώσεως ενώπιον του Συμβουλίου της Επικρατείας ασκούνται κατά τας περί τούτου ισχυούσας διατάξεις. Ασφάλισις αποκαθισταμένων Άρθρ.11.-«1.Αι προς τους Φορείς Ασφαλίσεως του προσωπικού των Σωμάτων Χωροφυλακής, Αστυνομίας Πόλεων και Πυροσβεστικού σχέσεις των κατά τας διατάξεις του παρόντος αποκαθισταμένων ρυθμίζονται ως ακολούθως: α)Οι αποκαθιστάμενοι και επανερχόμενοι εις την ενεργόν υπηρεσίαν συνεχίζουν υποχρεωτικώς την ασφάλισίν των εις τα οικεία Ασφαλιστικά Ταμεία των Σωμάτων Χωροφυλακής, Αστυνομίας Πόλεων και Πυροσβεστικού. Ούτοι υποχρεούνται να επιστρέψουν το εφ’ άπαξ βοήθημα εντόκως, από της ισχύος του παρόντος προς 6% ετησίως ή να διακανονίσουν τούτο κατά τον χρόνον της εξόδου των εκ του Σώματος, ωσαύτως εντόκως, προς 6% ετησίως από της ισχύος του παρόντος. Επίσης υποχρεούνται να επιστρέψουν εντόκως από της ισχύος του παρόντος προς 6% ετησίως και μέχρις εξοφλήσεως το σύνολον των ληφθέντων μηνιαίων μερισμάτων εντός προθεσμίας 2 ετών από της επανόδου των, ή μέχρι της εξόδου των εκ του Σώματος δια τους ενωρίτερον εξερχομένους δι’ οιονδήποτε λόγον. β)Οι αποκαθιστάμενοι και μη επανερχόμενοι εις την ενεργόν υπηρεσίαν δύνανται να αιτήσωνται την αναπροσαρμογήν των ληφθέντων εφ’ άπαξ βοηθημάτων και μηνιαίων μερισμάτων υπό τας εν τω προηγουμένω εδαφίω προϋποθέσεις. γ)Αι απαιτήσεις των Ασφαλιστικών Ταμείων των Σωμάτων Χωροφυλακής, Αστυνομίας και Πυροσβεστικού δια τον εκτός υπηρεσίας χρόνον των αποκαθισταμένων, επανερχομένων και μη, βαρύνουν το Δημόσιον και εξοφλούνται δια λογαριασμόν των παρ’ αυτού. Αύται υπολογίζονται επί του βαθμού εις ον θέλει τελικώς αποκατασταθή ο επανερχόμενος. 2.Αι διατάξεις της προηγουμένης παραγράφου έχουν εφαρμογήν και δια τους αποκαθισταμένους, επανερχομένους και μη εις την υπηρεσίαν δυνάμει του Ν.Δ. 119/1974 (ΦΕΚ 312/1974 τ.Α΄), καταργουμένου του άρθρ. 9 του Ν.Δ/τος τούτου. 3.Αι διατάξεις του παρόντος άρθρου έχουν εφαρμογήν και επί των αποκαθισταμένων διοικητικών υπαλλήλων των Σωμάτων Χωροφυλακής, Αστυνομίας Πόλεων και Πυροσβεστικού. 4.Οι αποκαθιστάμενοι των Σωμάτων Αστυνομίας Πόλεων και Πυροσβεστικού απάντων των βαθμών, τυγχάνουν των αυτών προνομίων με τους αποκαθισταμένους δημοσίους υπαλλήλους, μετόχους του Μετοχικού Ταμείου Πολιτικών Υπαλλήλων και Ταμείου Προνοίας Δημοσίων Υπαλλήλων, όσον αφορά τα Ταμεία ταύτα». Το άρθρ. 11 αντικατεστάθη ως άνω δια του άρθρ. 6 Νόμ. 14/1975 (κατωτ.αριθ.23). Παροχή δικαιώματος ασκήσεως αιτήσεως ακυρώσεως Άρθρ.12.-«Αξιωματικοί των Σωμάτων Χωροφυλακής, Αστυνομίας Πόλεων και Πυροσβεστικού, ως και κατώτερα όργανα των Σωμάτων τούτων και Ανθυπασπισταί Χωροφυλακής, Ανθυπαστυνόμοι και Πυρονόμοι, αποστρατευθέντες ή απολυθέντες ή αποταχθέντες ή εξαναγκασθέντες εις παραίτησιν ή κριθέντες δυσμενώς υπό Συμβουλίων κρίσεως, ή τιμωρηθέντες πειθαρχικώς, κατά το από 21.4.1967 μέχρις 23.7.74 χρονικόν διάστημα, μη ασκήσαντες το δικαίωμα της αιτήσεως ακυρώσεως ενώπιον του Συμβουλίου της Επικρατείας κατ’ εφαρμογήν των ισχυουσών κατά την χρονικήν ταύτην περίοδον διατάξεων ή ασκήσαντες τούτο και κριθέντος απαραδέκτου δύνανται να ασκήσουν το δικαίωμα τούτο εντός 60 ημερών από της ενάρξεως της ισχύος του παρόντος». Το άρθρ. 12 αντικατεστάθη ως άνω δια του άρθρ. 7 Νόμ. 14/1975 (κατωτ.αριθ.23). Η ανωτέρω προθεσμία των 60 ημερών, παρετάθη επί 60 ημέρας από της ενάρξεως ισχύος του Νόμ. 81/1975 (κατωτ.αριθ.24) δια της παρ. 2 του άρθρ. 4 αυτού και επί 30 ημέρας από της ενάρξεως ισχύος του Νόμ. 295/1976 (12 Απρ. 1976), (κατωτ.αριθ.27) δια του άρθρ. 13 αυτού. Χρόνος ισχύος Άρθρ.13.-Η ισχύς του παρόντος άρχεται από της επομένης της δημοσιεύσεώς του δια της Εφημερίδος της Κυβερνήσεως. Αι προβλεπόμεναι προθεσμίαι υπό του ανωτέρω Ν.Δ. 198/1974, παρετάθησαν δια της παρ. 3 του άρθρ. 8 Νόμ. 14/1975 (κατωτ.αριθ. 23) επί 20 ημέρας από της ενάρξεως ισχύος του Νόμ. 14/1975.  (Αντί της σελ5. 24,575) Σελ. 24, 575(α) Αξιωματικοί Σωμάτων Ασφαλείας 4.Α.δ.22   484

[Source: greek_legal_code_raptarchis | Tokens: 16345]